# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 9/2012

# zo zasadnutia Kolégia rektora STU zo  dňa 7. 11. 2012

**PRÍTOMNÍ: podľa prezenčnej listiny**

**PROGRAM:**

1. Kontrola úloh
2. Správa o hospodárení ÚZ ŠDaJ
3. Správa o stave súdnych sporov
4. Informácia o stave projektu 5.1.3. Plnenie hodnotiacich kritérií
5. Návrh jednotnej formy označovania budov STU na verejných priestoroch
6. Vyhodnotenie prijímacieho konania pre akad. rok 2012/2013
7. Priebežné hodnotenie plnenia Kolektívnej zmluvy STU za obdobie 1. polrok 2012
8. Návrh na udelenie Plakety STU
9. Rôzne
10. Informácia o aplikácii produktu SciVal od firmy Thomson Reuters v podmienkach STU
11. Letná univerzita pre stredoškolákov 2012 – vyhodnotenie
12. Akadémia – Vapac 2012 – vyhodnotenie

**PREDLOŽENÉ MATERIÁLY:**

1. Správa o hospodárení ÚZŠDaJ (D. Faktor)
2. Správa o stave súdnych sporov (D. Faktor)
3. Informácia o stave projektu 5.1.3. Plnenie hodnotiacich kritérií (M. Sokol)
4. Návrh jednotnej formy označovania budov STU na verejných priestoroch (M. Sokol)
5. Vyhodnotenie prijímacieho konania pre akad. rok 2012/2013 (F. Horňák)
6. Priebežné hodnotenie plnenia Kolektívnej zmluvy STU za obdobie 1. polrok 2012
(A. Ujhelyiová)
7. Návrh na udelenie Plakety STU (S .Biskupič)
8. Rôzne
9. Informácia o aplikácii produktu SciVal od firmy Thomson Reuters v podmienkach STU (S. Biskupič)
10. Letná univerzita pre stredoškolákov 2012 – vyhodnotenie (M. Peciar)
11. Akadémia – Vapac 2012 – vyhodnotenie (M. Peciar)
12. Pravidlá zapojenia sa fakúlt do projektu UVP STU (R. Redhammer)

**K BODU 1: Kontrola úloh**

Splnené úlohy:

|  |  |  |  |
| --- | --- | --- | --- |
| **1/8/2012-KR** | KR STU ukladá v súvislosti s garanciou veku zosumarizovať potrebné študijné programy a habilitačné práva a poslať ich prorektorovi Horňákovi na spracovanie. | 24.10.2012 | dekani |
| **2/8/2012-KR** | KR STU ukladá preveriť právo dekanov na udelenie Študijného (dekanského) voľna. | 7.11.2012 | kvestor, JUDr. Haladejová |
| **3/8/2012-KR** | KR STU ukladá preveriť možnosť otvorenia Študijného poriadku STU a ukladá dekanom STU zamyslieť sa nad vhodnými námetmi na zmenu v rámci pravidiel štúdia bakalárskych, inžinierskych, magisterských a doktorandských študijných programov na STU. | 7.11.2012 | dekani, kvestor, JUDr. Haladejová |

**K BODU 2: Správa o hospodárení ÚZ ŠDaJ**

Materiál prezentoval kvestor. K bodu bol prizvaný Ing. František Hulík.

Správa informovala o hospodárení študentských domovov v rámci hlavnej a podnikateľskej

činnosti ako aj o hospodárení študentských jedální.

Ing. Pištek

* informoval o problémoch so zatečením na stenách na internáte na Bernolákovej ul. a požiadal Ing. Hulíka o preverenie záruky a následnej opravy opláštenia budovy

**UZNESENIE: 1/9/2012-KR**

KR STU berie na vedomie správu o hospodárení ÚZ ŠDaJ.

**K BODU 3: Správa o stave súdnych sporov**

Materiál prezentoval kvestor ako informáciu - prehľad prebiehajúcich súdnych sporov

a správnych konaní.

**UZNESENIE: 2/9/2012-KR**

KR STU berie na vedomie správu o stave súdnych sporov a správnych konaní na STU.

**K BODU 4: Informácia o stave projektu 5.1.3. Plnenie hodnotiacich kritérií**

Materiál prezentoval prorektor Sokol.

Dokument sa predkladá z dôvodu blížiaceho sa termínu ukončenia projektu, kde je potrebné

sledovať stav napĺňania merateľných ukazovateľov.

**UZNESENIE: 3/9/2012-KR**

KR STU berie na vedomie Informáciu stave projektu 5.1.3 II. Etapa komplexnej modernizácie vzdelávacej a informačno-komunikačnej infraštruktúry pracovísk STU – plnenie hodnotiacich kritérií.

**UZNESENIE: 4/9/2012-KR**

KR STU zaväzuje fakulty k včasnému naplneniu a dokladovaniu merateľných ukazovateľov ročne podľa priloženej tabuľky.

Z: dekani

T: december príslušného roku

**K BODU 5: Návrh jednotnej formy označovania budov STU na verejných priestoroch**

Materiál prezentoval prorektor Sokol. K bodu bola prizvaná Ing. arch. Lucia Štefancová.

Dokument sa predkladá za účelom zavedenia jednotného vizuálneho štýlu označovania budov

STU na verejných priestoroch.

**UZNESENIE: 5/9/2012-KR**

KR STU berie na vedomie návrh jednotnej formy označovania budov STU na verejných priestoroch s pripomienkami a odporúča hľadať finančne efektívnejšie riešenie na realizáciu predloženého návrhu.

**K BODU 6: Vyhodnotenie prijímacieho konania pre akad. rok 2012/2013**

Materiál prezentoval prorektor Horňák.

**UZNESENIE: 6/9/2012-KR**

KR STU berie na vedomie materiál Vyhodnotenie prijímacieho konania pre akademický rok 2012/2013 bez pripomienok.

**K BODU 7: Priebežné hodnotenie plnenia Kolektívnej zmluvy STU za obdobie
1. polrok 2012**

Materiál prezentovala doc. Ing. Anna Ujhelyiová, CSc.

Dokument sa predkladá ako priebežné hodnotenie plnenia KZ STU, ktoré bolo spracované

na základe podkladov dodaných jednotlivými súčasťami STU podľa požadovaných kritérií

V-UOO STU.

**UZNESENIE: 7/9/2012-KR**

KR STU berie na vedomie priebežné hodnotenie plnenia Kolektívnej zmluvy STU za obdobie 1.

polrok 2012 bez pripomienok.

**K BODU 8: Návrh na udelenie Plakety STU prof. Moravčíkovi**

Materiál prezentoval rektor.

Návrh sa predkladá pri príležitosti životného jubilea 60. rokov.

**UZNESENIE: 8/9/2012-KR**

KR STU schvaľuje návrh na udelenie Plakety STU prof. Dr. Ing. Oliverovi Moravčíkovi, dekanovi MTF STU, za mimoriadny prínos pre rozvoj STU v Bratislave.

**K BODU 9: Rôzne**

**K BODU 9/A: Rôzne/Informácia o aplikácii produktu SciVal od firmy Thomson Reuters v podmienkach STU**

Materiál vo forme prezentácie predložil a prezentoval prorektor Biskupič priamo na zasadnutí.

**UZNESENIE: 9/9/2012-KR**

KR STU berie na vedomie informáciu o aplikácii produktu SciVal od firmy Thomson Reuters

v podmienkach STU.

**K BODU 9/B: Rôzne/Letná univerzita pre stredoškolákov 2012 – vyhodnotenie**

Z dôvodu neprítomnosti prorektora Peciara materiál prezentoval rektor ako správu

o vyhodnotení zrealizovaného podujatia.

**UZNESENIE: 10/9/2012-KR**

KR STU berie na vedomie správu o vyhodnotení Letnej univerzity pre stredoškolákov

2012.

**K BODU 9/C: Rôzne/Akadémia – Vapac 2012 – vyhodnotenie**

Z dôvodu neprítomnosti prorektora Peciara materiál prezentoval rektor ako správu

o vyhodnotení zrealizovaného podujatia.

**UZNESENIE: 10/9/2012-KR**

KR STU berie na vedomie správu o vyhodnotení Akadémie Vapac 2012.

INFORMÁCIE:

Rektor

* z dôvodu časovej tiesne odprezentoval prítomným indikatívny návrh rozpočtu projektu UVP STU a predložil Pravidlá zapojenia sa fakúlt do projektu UVP STU v závere stretnutia a požiadal členov KR o preštudovanie si materiálu do piatku 9.11.2012
* dňa 5.12.2012 o 16:00 hod. budú v Aule na Mýtnej odovzdané 2 čestné doktoráty pánom prof. Dr. Lothar Dunsch a Peter Löscher a dňa 10.12.2012 o 10:00 hod. na MTF v TT pánovi prof. Dr. Ing. Norge Iasias Coello Machado
* informoval o stretnutí na MŠVVaŠ SR, kde majú zámer zefektívniť výskum a vývoj pre výrazné smerovanie do praxe a zintenzívnenie spolupráce akademickej sféry s praxou a prípravou budúcej inštitúcie typu Fraunhofer
* oboznámil členov KR o svojej účasti na konferenciách Smart Specialisation stratégiách v Slovenskej republike, Budúcnosť vzdelávania na Slovensku a TREND konferencii TOP manažment 2012
* informoval prítomných o nástupe novej manažérky pre komunikáciu – Mgr. Andrea Hajdúchová

Prorektor Horňák

* informoval o realizácii seminára Vzdelávanie na STU, ktorý sa bude konať 12.11.2012 v Aule na Mýtnej

Prorektor Sokol

* informoval o zapojení sa STU do medzinárodného projektu REALITY, ktorý sa koná v spolupráci s Ekonomickou univerzitou, ide o propagáciu štúdia v zahraničí, kick-off meeting bude 12. – 13.11.2012 na EU v Bratislave

Dekan Šajbidor

* informoval o odovzdaní Národného centra nukleárnej magnetickej rezonancie do pilotnej prevádzky, ktoré sa uskutoční dňa 14.11.2012 o 13:00 hod. na FCHPT STU
* z dôvodu ďalšieho spracovania a delegovania úloh vzniesol požiadavku na zasielanie zápisov zo zasadnutí KR STU v šablóne MS Word

Dekan Kopáčik

* informoval o absencii poistenia študentov počas pedagogického procesu i mimo neho

**ÚLOHA: 1/9/2012-KR**

KR STU ukladá v súvislosti s poistením študentov preveriť všetky dostupné možnosti poistenia (poistenie za škodu, ujmy na zdraví a pod.)

Z: F. Horňák, D. Faktor

T: 12.12.2012

Ing. Pištek

* 17. 10.2012 sa uskutočnilo stretnutie študentských organizácií, ktorého témou boli:
* pokračovanie koordinácie spoločných aktivít
* systém podpory pre prvákov
* pripojenie sa k projektu Uniblog - celoslovenský portál pre propagáciu študentských akcií, študentských organizácií
* Zmena v odvodovom zaťažení študentov
* od 1.1.2013 sú študenti povinní platiť odvody z dohôd, okrem špecifických výnimiek
* 23. 10. 2012 prebehla na SjF diskusia so študentmi ohľadne odvodového zaťaženia

**OZNAMY:**

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **November** | 12.11.2012 | PAS STU | 14:00 |  |
|  | 26.11.2012 | AS STU | 14:00 | 12:00 obed |
| **December** | 5.12.2012 |  | 14:00 | PhD. promócie |
|  | 5.12.2012 |  | 16:00 | Dr.h.c. Mýtna |
|  | 6.12.2012 |  | 10:00, 14:00 | PhD. promócie |
|  | 7.12.2012 |  | 19:00 | Vianočný koncert VUS Technik |
|  | 10.12.2012 |  | 10:00 | Dr.h.c. MTF TT |
|  | 12.12.2012 | VR | 9:00 |  |
|  | 12.12.2012 | KR STU | 14:00 | 12:00 obed |
|  | 19.12.2012 |  | 13:00 | Menovanie docentov |

Zapísala: Zápisnicu overil:

Erika Jevčáková doc. Ing. František Horňák, PhD.

9. 11. 2012 12.11.2012